text: L'Ajuntament canvia la ubicació d'algunes illes de contenidors - somParets
  L'actuació es fa amb previsió de la seva substitució per contenidors de càrrega lateral
  L'Ajuntament de Parets ha dut a terme petits canvis d'ubicació en algunes zones completes de recollida selectiva per implementar la recollida amb càrrega lateral, la qual obliga a mantenir els dipòsits a la banda dreta. L'actuació coincideix amb la renovació dels contenidors acordada amb el Consorci de Residus del Vallès Oriental.
  Ara fa un any, l'equip de govern va expressar públicament la seva opinió sobre les deficiències del servei però, "durant els darrers mesos, s'ha constatat una millora, sobretot en la periodicitat de la recollida, i en els casos en què s'han produït desbordaments en jornades puntuals", apunten des del Consistori.